ΓΡΑΠΤΗ ΕΡΩΤΗΣΗ P-1870/99

υποβολή: Ewa Hedkvist Petersen (PSE) προς την Επιτροπή

(12 Οκτωβρίου 1999)

Θέμα: Ασφάλεια στον πυρηνικό σταθμό στην χερσόνησο Κόλα ενόψει του 2000.

Το εθνικό γραφείο διοικητικών μεταρρυθμίσεων της Σουηδίαςπέβαλε στην κυβέρνηση της χώρας αυτής έκθεση σχετικά με τους κινδύνους που συνδέονται με την μετατροπή που θα πρέπει να πραγματοποιηθεί από άποψη πληροφοριακής μηχανοτεχνίας σε συνάρτηση με το έτος 2000 και την ανάγκη να ληφθούν μέτρα για να διασφαλισθούν ορισμένες σημαντικές για την κοινωνία λειτουργίες. Προκειμένου για την ασφάλεια των πυρηνικών σταθμών στη Σουηδία, όλο το σύστημα ασφαλείας έχει επιβεβαιωθεί από 1.7.1999. Αντιθέτως είναι γνωστό οτι δενπάρχουν αξιολογήσεις των κινδύνων που συνδέονται με τους πυρηνικούς σταθμούς διαφόρων κρατών της πρώην Σοβιετικής Ένωσης.

Στην χερσόνησο Κόλα, σε απόσταση 50 χλμ. από την περιοχή καταγωγής τηςπογράφουσας, βρίσκεται ο πυρηνικός σταθμός Πολιάρνι Ζόρι που παράγει 63 % του ηλεκτρισμού που καταναλώνεται στην χερσόνησο Κόλα. Ο σταθμός αυτός θεωρείται ένας από τους πλέον επικίνδυνους πυρηνικούς σταθμούς ανά τον κόσμο. Εάν συμβεί ατύχημα εκεί κατά την αλλαγή της χιλιετίας, ενδέχεται να προκληθούν καταστροφικές συνέπειες για τους ανθρώπους και το περιβάλλον σε ολόκληρη την περιοχή της θάλασσας Μπάρεντς και αυτό για πάρα πολλά χρόνια.

Ποιά μέτρα προτίθεται η Επιτροπή να λάβει για να βεβαιωθεί οτι η Ρωσία έχει ενεργήσει ή πρόκειται να αναλάβει δράση, προκειμένου να αποφευχθεί οποιοδήποτε ατύχημα στον εν λόγω πυρηνικό σταθμό;

Απάντηση της κας Wallstrm εξ ονόματος της Επιτροπής

(23 Νοεμβρίου 1999)

Η Επιτροπή παρακολουθεί από το 1998 τις πιθανές επιπτώσεις στην πυρηνική ασφάλεια του προβλήματος «ιός του 2000» (Y2K) και έχει αναλάβει πολλές δράσεις, ενώ παράλληλα συγκεντρώνει πληροφορίες σχετικά με αυτό το ζήτημα. Ο Διεθνής Οργανισμός Ατομικής Ενέργειας έχει εκπονήσει πρόγραμμα Y2K προκειμένου να βοηθήσει διάφορα κράτη, μεταξύ των οποίων και τη Ρωσία. Ο ως άνω οργανισμός συντονίζει επίσης τις διεθνείς δραστηριότητες για την πυρηνική ασφάλεια σε σχέση με το πρόβλημα Y2K.

Τον Ιούνιο 1998, η Επιτροπή συζήτησε το πρόβλημα Y2K με όλες τις ευρωπαϊκές αρχές που είναι αρμόδιες για τις κανονιστικές ρυθμίσεις στον πυρηνικό τομέα και με τη ρωσική αρχή, Gosatomnadzor. Σε συνάντηση που πραγματοποιήθηκε τον Ιανουάριο 1999, η Επιτροπή επανέφερε το θέμα αυτό, ζήτησε εκθέσεις προόδου και πρόσφερε τη συνδρομή της. Η Gosatomnadzor ζήτησε βοήθεια για την ανάπτυξη κανονιστικών διαδικασιών για το Y2K και το σχέδιο άρχισε να εφαρμόζεται. Η Gosatomnadzorπέβαλε νέα έκθεση για την κατάσταση όσον αφορά το Y2K στους πυρηνικούς σταθμούς ηλεκτροπαραγωγής της Ρωσίας, σε συνάντηση που πραγματοποιήθηκε τον Ιούνιο 1999. Δεν εντοπίστηκαν προβλήματα σε κρίσιμα για την ασφάλεια συστήματα και η Gosatomnadzor προγραμμάτισε τη διενέργεια επιθεωρήσεων για το Y2K στους πυρηνικούς σταθμούς ηλεκτροπαραγωγής κατά τη διάρκεια του δεύτερου μισού του 1999.

Ο κεντρικός οργανισμός Rosenergoatom, που εκμεταλλεύεται το σταθμό Kola, εκτέλεσε προσφάτως αποστολή για την εκτίμηση της ετοιμότητάς του ενόψει της μετάβασης στο 2000. Το Υπουργείο Ενέργειας των ΗΠΑ συμμετείχε στην εν λόγω αποστολή ως παρατηρητής. Κατά την αποστολή, διαπιστώθηκε ότι ο σταθμός Kola έχει επιτελέσει πρόοδο όσον αφορά την εκτίμηση των επιπτώσεων του Y2K στα συστήματά του. Δεν εντοπίστηκε κανένα πρόβλημα σε κρίσιμα για την ασφάλεια συστήματα. Το εργοστάσιο προτίθεται να επιλύσει τα σημαντικότερα προβλήματά του πριν από το τέλος του 1999.

Η Επιτροπή έχει συνάψει σύμβαση με την Παγκόσμια Ένωση Πυρηνικών Επιχειρήσεων (WANO) και, προσφάτως, επισκέφθηκαν από κοινού τον σταθμό Kola. Η αποστολή τους συμπεριελάμβανε την παροχή βοήθειας στο εν λόγω εργοστάσιο για το σχεδιασμό αντιμετώπισης απροόπτων.

Όπως προκύπτει από τα ανωτέρω, οι αρμόδιες ρωσικές αρχές έχουν αναλάβει πολλές δράσεις και η Επιτροπή τις ενθαρρύνει να τις εντείνουν. Ωστόσο,πενθυμίζεται ότι η πυρηνική ασφάλεια αποτελεί πεδίο εθνικής αρμοδιότητας και, ως εκ τούτου, την ευθύνη για την ασφάλεια του σταθμού φέρουν οι ρωσικοί φορείς εκμετάλλευσης και οι αρμόδιες για τις κανονιστικές ρυθμίσεις στον πυρηνικό τομέα αρχές της Ρωσίας, και όχι η Επιτροπή.